Luciano Micallef

Luciano Micallef (twieled fl-1 ta' Novembru 1954) huwa artist Malti magħruf primarjament għall-arti astratta tiegħu.

 Ħajja 
Huwa twieled f'Birkirkara fl-1 ta' Novembru 1954. Fl-età ta' 10 snin huwa beda jistudja l-arti privatament taħt l-artist Malti Ġużeppi Briffa. Aktar tard attenda l-Iskola tal-Arti ta' Malta. Ingħata borża ta' studju mill-Gvern Taljan biex jistudja l-arti fl-Accademia di Belli Arti di Firenze. Huwa meqjus bħala wieħed mill-aktar artisti Maltin prominenti tal-seklu għoxrin permezz tal-arti astratta tiegħu.

 Karriera 
Fl-1991 għamel l-ewwel wirja tiegħu ta' pitturi astratti fis-Sala Kontemporanja tal-Mużew Nazzjonali tal-Arti ta' Malta, filwaqt li esebixxa wkoll bħala parti minn grupp fi ħdan l-istess Mużew iżda f'żewġ postijiet oħra, dawk tas-Salon fl-Auberge de Provence u ex-Preti Rooms, Auberge de Provence, Malta

Apparti x-xogħlijiet astratti, Micallef huwa magħruf ukoll għall-pitturi ta' personalitajiet ewlenin b'stil ikkulurit distintiv. Fost dawn il-kwadri insibu dawk tal-Perit Renzo Piano, Roberto Benigni,  Luciano Benetton u Gilberto Benetton, Ornella Muti, u politiċi Maltin bħal Eddie Fenech Adami u Ugo Mifsud Bonnici fost oħrajn.

Micallef tella wirjiet kemm f'Malta kif ukoll barra minn Malta. L-ispazju tal-wiri tiegħu Gallerija 5 fin-Naxxar fejn isiru wirjiet regolari ta' xogħlijiet tiegħu kien inawgurat fl-1996.

Fl-2010 ġie kkummissjonat biex iwettaq tliet xogħlijiet kbar bil-ħġieġ imdewweb għall-Knisja tal-Ħniena Divina f'San Pawl tat-Tarġa.

 Referenzi 

 Ħoloq esterni 
 Sit uffiċjali

Kategorija:Nies ħajjin
Kategorija:Twieldu fl-1954
Kategorija:Artisti Maltin
Kategorija:Pitturi Maltin